**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2015. augusztus 13.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. augusztus 17-ei rendkívüli ülésére.

**Tárgy: Lakóhelyi környezet értékelésről szóló beszámoló.**

**Előterjesztő: Matolcsy Gyöngyi - polgármester**

**Előkészítette:** **Lukács Tamásné kirendeltség-vezető**

**Tisztelt Képviselő-testület!**

Az Önkormányzatok környezetvédelmi feladatait a helyi önkormányzatokról szóló 1990. évi LXV. törvény és a környezet védelmének általános szabályairól szóló 1995. évi LIII. törvény taglalja. Utóbb hivatkozott jogszabály 46. § (1) bekezdés e.) pontja alapján a helyi önkormányzat környezetvédelme érdekében elemzi, értékeli a környezet állapotát illetékességi területén, és arról szükség szerint, de legalább évente egyszer tájékoztatja a lakosságot.

A környezetvédelem az emberi környezet mesterséges és természetes elemeinek megóvását, tervszerű alakítását és fejlesztését biztosító tevékenységek és intézkedések összessége, az ember által előidézett technikai folyamatok, káros hatások, szennyezések elleni védelmet biztosítja. Ez magában rejti az ember egészségének és fennmaradásának biztosítását az anyagi és szellemi javak védelmét is. Az egészséges emberi környezet fenntartása érdekében a környezeti elemekre ható ártalmakat és szennyezéseket meg kell szüntetni, vagy legalábbis ezeket a terheléseket elviselhető mértékűre csökkenteni.

Balatonakarattya község környezeti állapotát az alábbi tényezők befolyásolják:

1. Balatonakarattya kül – és belterületén az illegális hulladéklerakások száma megszaporodott. A település területén, főként a buszmegállókban gyakori problémát okoz a szemetelés, amelyet a közmunkásaink takarítanak el. A szemetelés illetve, a keletkező hulladék mennyiségének csökkentése települési szinten szemléletformálással lenne csökkenthető, amelynek egyik eszköze a komposztálás lenne, illetve a településen elhelyezett szelektív hulladékgyűjtő szigetek használata.
2. Jelentősebb állattartás a településen nem folyik. A családi gazdálkodásokban történő állattartás során esetenként szaghatás keletkezik, mely a közvetlen környezet számára zavaró. Az Önkormányzati Hivatal megteszi ezekben az esetekben a szükséges intézkedést.
3. A településrendezési terv módosítása a környezet állapotát nem befolyásolja.
4. Ismételten időszerűvé válik a parlagfű okozta probléma. A növény virágzásakor nagy mennyiségű – egyesek számára erőteljes - allergén tüneteket kiváltó pollent juttat a levegőbe. Bár a falvakban jobb a szellőzöttség, mint a városokban, mégis az itt élők között is nő az allergiában szenvedők száma. A hatékony védekezés csak úgy valósulhat meg, ha minél jobban propagáljuk a növény elleni védekezést. A megfelelő eredmény eléréshez folyamatos beavatkozásra van szükség. A cél vagy a virágzás megakadályozása, vagy a növény teljes elpusztítása. A növény erőteljes növekedésű, ezért a lekaszálás után is képes újból virágozni, mivel nem távolítjuk el a növényt véglegesen. Szakemberek szerint háromszori kaszálás biztosíthat arról, hogy a növény nem fog virágozni. Településünkön a parlagfű elterjedt, mely ellen kaszálással, lakossági felhívással, szükség esetén jogi eszközökkel folyik a védekezés.
5. A települést átszelő 71-es számú úton jelentős a tehergépjármű forgalom, az ebből adódó zajhatás és légszennyezés meghatározó.

Kérem a Tisztelt Képviselő-testületet, hogy a Lakóhelyi környezet állapotának értékeléséről szóló előterjesztést megtárgyalni és határozathozatallal elfogadni szíveskedjenek!

Matolcsy Gyöngyi

polgármester

*Határozati javaslat:*

**/2015.(VIII.17.)önkormányzati határozat**

Balatonakarattya Község Önkormányzat Képviselő-testülete megtárgyalta a Lakóhelyi környezet állapotának értékeléséről szóló beszámolót.

A képviselő-testülete a Lakóhelyi környezete értékelésérőlszóló beszámolót elfogadja.

Határidő**:** azonnal

Felelős:Matolcsy Gyöngyi polgármester

Kérem a Képviselő-testületet, hogy az előterjesztésben foglaltakat megvitatni szíveskedjen.